વધુમાં જણાવે છે કે અરજદારને વિના મૂલ્‍યે આપવાના થતા વિવિધ ફોર્મ જન સેવા કેન્‍દ્રમાંથી આપવામાં આવતા નથી. અને સ્‍ટાફનાં મળતીયા ચોક્કસ ઝેરોક્ષવાળાને ત્‍યાંથી મેળવી લેવાનું કહી દેવામાં આવે છે. આવા વિવિધ ફોર્મ કે જે મફતમાં આપવાના હોય છે તેવા ફોર્મના ઝેરોક્ષવાળા 10-10 રૂપીયા પડાવે છે. ગ્રામ્‍ય વિસ્‍તારનાં અરજદારો માટે જન સેવા કેન્‍દ્રમાં સોગંધનામાની સુવિધા હોવા છતાં મોંઘા ભાવે બહાર સોગંધનામા કરાવવા સાથે અરજદારોને પડતી તકલીફો રોકવા સરકાર ર્ેારા ખાંભા મામલતદાર કચેરીમાં સી.સી.ટી.વી. કેમેરા ફીટ કરાવવામાં આવેલ જે સી.સી.ટી.વી. કેમેરા ઓફીસોમાં વ્‍યુહાત્‍મક સ્‍થળે ફીટ કરવાનાં બદલે લોબી-દરવાજા- દાદરમાં ફીટ કરી/કરાવી ભ્રષ્‍ટાચારને મોકળુ મેદાન આપવામાં આવેલ હોવાથી ખાંભા મામલતદાર ઓફીસમાં થતી ગોલમાલ છુપાવાઈ રહી હોવાથી છેલ્‍લા છ માસ દરમિયાન ખાંભા મામલતદાર કચેરીમાં વ્‍યુહાત્‍મક જરૂરી અને ભ્રષ્‍ટાચાર થવાની શકયતા વાળી ઓફીસોમાં સી.સી.ટી.વી. કેમેરા ફીટ કરાવવાની અમારી રજૂઆતો સંદર્ભે રાજય સરકાર વિપક્ષનાં નેતા અને આપની ઓફીસમાંથી મામલતદાર કચેરી ખાંભાની તમામ શાખામાં સી.સી.ટી.વી. કેમેરા ફીટ કરવાનાઆદેશોને ખાંભા મામલતદાર કચેરીનાં જવાબદારો ઘોળીને પી ગયા હોય તેમ એક પણ વિભાગમાં કેમેરા ફીટ કરેલ ન હોવાથી અરજદારોને પડતી હાલાકી-ભ્રષ્‍ટાચાર સહીત ખાંભા મામલતદાર ઓફીસની તમામ શાખાઓમાં પડયા પાથર્યા રહેતા વચેટીયાઓ-દલાલોને મોજ મોજ થઈ ગઈ હોય, સી.સી.ટી.વી. ફીટ ભલે ન કરેલ હોય પણ જાગૃત અરજદારે જન સેવા કેન્‍દ્રમાં મોબાઈલમાં કરાતી- ચેટીંગ-રમાતી ગેમનો વીડીઓ ઉતારી મામલતદાર કચેરીનાં તમામ વિભાગોમાં બબ્‍બે કેમેરા ફીટ કરવા અંતમાં માંગ કરેલ છે.